
Листа со практични информации за правата на потрошувачите на
ЕВН Хоме ДОО Скопје





· Основни елементи на договорот за снабдување
Нашиот договор за снабдување со електрична енергија содржи одредби кои се пропишани со Законот за енергетика и Правилата за снабдување со електрична енергија и се однесуваат на: податоците за договорните страни, предметот на договорот, услугите што ги обезбедуваме за вас и начинот на ваше користење  , количината и динамиката на испораката на електрична енергија, датумот и времето на отпочнување на снабдувањето, временски период за кој се однесува пресметката за потрошената електрична енергија и моќност, списокот на мерни места адреса за доставување на фактурите, услови и начин на плаќање, цената за електричната енергија, како и други елементи утврдени со закон и подзаконски акт. 

· Начин и постапка за склучување на договор за снабдување, како и општите договорни обврски што произлегуваат од овие правила
Ние  ќе склучиме договор за снабдување со вас како потрошувач на електрична енергија доколку сте : домаќинство, мал потрошувач или ранлив потрошувач утврден со Законот за енергетика. Барањето за склучување на договор за снабдување може да се достави до нас преку нашите канали за комуникација обезбедени на веб страната www.evn.mk.

· Времетраење на договорот
Времетраењето на нашиот Договор за снабдување со електрична енергија е неограничено, односно се додека вие како потрошувач не одлучите да го раскинете.

· Начин на формирање на цената на електричната енергија 
Цената на електричната енергија по која ве снабдуваме како универзален снабдувач и снабдувач во краен случај ја утврдува Регулаторната комисија за енергетика,  водни услуги и услуги за управување со комунален отпад согласно Законот за енергетика и прописите донесени врз основа на законот[footnoteRef:1]  [1:  Tарифен систем за дистрибуција на електрична енергија за корисниците на ЕЛЕКТРОДИСТРИБУЦИЈА ДООЕЛ СКОПЈЕ (Службен весник на РСМ бр. 242/2025), 
Тарифен систем за продажба на електрична енергија на потрошувачите кои ги снабдува универзалниот снабдувач и снабдувачот во краен случај (Службен весник на РСМ бр. 246/.2023)] 


· Тарифи за мрежните услуги според категоријата на приклучното место определена од страна на операторот и начинот на нивна пресметка и наплата
Надоместоците и тарифите за мрежните услуги според категоријата на приклучното место се утврдуваат од страна на Регулаторната комисија за енергетика,  водни услуги и услуги за управување со комунален отпад согласно Tарифен систем за дистрибуција на електрична енергија за корисниците на ЕЛЕКТРОДИСТРИБУЦИЈА ДООЕЛ СКОПЈЕ (Службен весник на РСМ бр. 242/2025), и истите се наплаќаат од нашите потрошувачи електрична енергија за сметка на Операторот на дистрибутивниот систем 
· Начинот и постапката според кои податоците за потрошената и наплатената електрична енергија му стануваат достапни на потрошувачот, 
Ние како ваш снабдувач со електрична енергија, секој месец  во фактурата за потрошената електрична  енергија ви обезбедуваме информации за вашата потрошувачка на електрична енергија, вашата тарифна категорија и  блок, како и практични информации за вашите права за изјавување на приговор по фактурата

· Поволности во поглед на цените што му се достапни на потрошувачот и начинот на нивното остварување
Ние превземаме обврска за ваше  тековно известување за секоја промена на цените на електричната енергија како и во врска со евентуалните акции и поволности за вас како потрошувач.

· Бонуси, попусти и другите поволности како и начинот и условите за стекнување и престанување на правото на нивно користење, 
Ние како ваш снабдувач со електрична енергија ги следиме вашите потреби како наш потрошувач и ја разгледуваме можноста за обезбедување на поволности (бонуси и попусти) . Сепак имајте во предвид дека нашата дејност како универзален снабдувач и снабдувач со електрична енергија во краен случај е регулирана од страна на Регулаторната комисија за енергетика,  водни услуги и услуги за управување со комунален отпад.

· Индикатори за квалитет на услугите што ги обезбедува снабдувачот
Ние како ваш снабдувач со електрична енергија сме одговорни за комерцијалните услуги што ви ги обезбедуваме согласно пропишаните индикатори за квалитет на комерцијалните услуги од Правилата за снабдување со електрична енергија

· Условите под кои може да се ограничи или прекине снабдувањето
Ние како ваш снабдувач со електрична енергија не сме надлежни за ограничување или прекин во снабдувањето со електрична енергија освен кога тоа е поради неисполнување на вашите обврски за плаќање на потрошената електрична енергија 

· Услови под кои може да се бара продолжување, односно раскинување или престанување на договорот
Нашиот договор за снабдување со електрична енергија склучен со вас важат неограничено и не е потребно да се продолжуваат. Раскинувањето на договорот за сндбување исклучиво ваше право.

· Надоместоци поради предвремено раскинување на договорот од страна на снабдувачот или потрошувачот 
Ние како ваш снабдувач со електрична енергија нема да ви наплатиме никакви  надоместоци, казни и пенали поради ваше раскинување на договорот за снабдување со електрична енергија. 

· Услови, начин и постапка за промена на снабдувач 
Доколку одлучите да бидете снабдувани со електрична енергија од друг снабдувач , ние  ве советуваме детално да се информирате за вашите права и обврски како потрошувач кај вашиот нов снабдувач. Истиот е должен да ви ги објасни условите, начинот и постапката за промена на снабдувач која се води кај операторот на дистрибутивниот систем.

· Начин и постапка за доставување на информации до потрошувачите
Ние како ваш снабдувач со електрична енергија ќе ви доставиме  информации за вашите права и обврски на  вашите контакт податоци кои сте ги навеле  во вашиот договор за снабдување со електрична енергија 
 
·  Начин на пријавување во случај на непримање на фактурата во рокот определен со овие правила
Нашата фактура за потрошена електрична енергија ќе ви биде доставена по електроснки пат на вашата е-адреса согласно договорот за снабдување со електрична енергија.  Доколку не сте ја примиле нашата фактура за потрошена електрична енергија потребно е да побарате повторно да ви се достави фактурата и/или да ја ажурирате вашата е-адреса.

· Достапни мерки за подобрување на енергетската ефикасност и ефектите од таквите мерки
Ние како ваш снабдувач со електрична енергија ќе ви обезбедиме практични информации за заштеда на потрошувачката на електрична енергија и подобрување на вашата енергетска ефикасност 

· Телефонски броеви, адреса за електронска пошта 
Ние како ваш снабдувач со електрична енергија ви обезбедуваме 24/7 поддршка преку нашите отворени телефонски линии 02/3205 000 и 02/3205 300 (дефекти), е-пошта. info@evn.mk и на нашата адреса Лазар Личеноски бр.11, 1000 Скопје. 

· Начин и постапката за решавање и постапување по приговори и претставки од потрошувачите
Вашите приговори и преставки се важни за нас. Ние се грижиме за навремено постапување по вашите приговори и преставки.  Нашата служба за односи со корисници обезбедува висок квалитет на одговори и решенија за сите прашања во врска со вашето снабдување со електрична енергија  

· Претставување и застапување на интересите на потрошувачите пред соодветниот оператор како и пред органите на управување на снабдувачот
Ние како ваш снабдувач со електрична енергија ќе бидеме ваш застапник во остварување на вашите права и интереси пред операторот на дистрибутивниот систем и пред органите на управување на снабдувачот

